ประจำเดือนมาตั้งแต่วันที่20เดือนสิงหาคม จนมาถึงตอนนี้เดือนกันยายนไม่เคยปวดท้องประจำเดือนนะคะ อยากทราบสาเหตุที่เป็นประจำเดือนนานขนาดนี้อะคะ;-;
สวัสดีค่ะ หากประจำเดือนมาตั้งแต่วันที่ 20 ส.ค. จนถึงวันนี้วันที่ 6 ก.ย. เท่ากับมีประจำเดือนนาน 17 วันแล้ว ถือว่ามีเลือดออกนานกว่าปกติ โดยอาจเกิดจาก1. หากที่ผ่านมาได้มีเพศสัมพันธ์ อาจเกิดจากมีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น แต่มักมีอาการปวดท้องน้อยร่วมด้วย2. มีมดลูกอักเสบ แต่มักมีอาการปวดท้องน้อยและตกขาวที่ผิดปกติร่วมด้วย3. การทำงานผลิตฮอร์โมนของรังไข่ผิดปกติ4. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่จะไม่ได้เป็นในช่วงวัยรุ่น5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น6. การใช้ฮอร์โมนบางชนิด เช่น ยาฉีดคุมกำเนิด ยาสตรี สมุนไพรต่างๆ เป็นต้นหากที่ผ่านมาได้มีเพศสัมพันธ์ อาจลองตรวจหาการตั้งครรภ์ดูด้วย แต่หากไม่ได้มีเพศสัมพันธ์ แต่หากยังคงมีเลือดออกไหลต่อเนื่อง หรือหลังจากนี้ ยังคงมีเลือดออกมาบ่อยๆ ก็ควรไปพบแพทย์เฉพาะทางสูติ-นรีแพทย์เพื่อหาสาเหตุและรักษาค่ะ